projecte-aina/catalan_government_crawling huggingface dataset:
Va néixer el 2 de maig de 1934 a Soto de Rey (Astúries), fill de mare catalana i pare navarrès.
La seva família vivia a Tarragona on el seu pare, Martín, era cap d'estació ferroviària.
Aquí hi van néixer els seus dos germans grans, Cristina i Antonio Téllez, aquest últim formà part de la "Lleva del Biberó" i fou historiador, periodista i escriptor reconegut.
Anys després, el pare va ser destinat a l'estació d'Astúries, lloc on va néixer el seu tercer fill, Félix Téllez Solà.
Dos anys després van tornar a Tarragona, també viurien puntualment a Alcoi, però s'instal·laren definitivament a Tarragona on Félix residiria tota la seva vida, fins als 82 anys.
A la primerenca edat de dos anys va començar a llegir.
La seva mare, Margarita, regentava un quiosc a la part alta de Tarragona on oferien préstecs de llibres i novel·les, que ell devorava incansablement.
Tota la seva vida fou un àvid lector, per aquest motiu quan es va inaugurar l'actual Biblioteca de Tarragona l'any 1951 va ser el primer tarragoní en fer-se'n soci.
La lectura i l'art van ser sempre les seves dues grans passions, raó per la qual va estudiar dibuix l'any 1955 a l'Escola Taller d'Art de la Diputació de Tarragona, al carrer Santa Anna, on actualment hi trobem el Museu d'Art Modern.
Sempre mostrava molt d'interès per la cultura, va viatjar a París per descobrir la pintura d'aquell moment i va ser un gran admirador de l'obra de Dalí, al qual va conèixer personalment quan va visitar Tarragona l'any 1973.
Va treballar com a vidrier, dominava la tècnica de l'esmerilat del vidre, el poliment de miralls i l'ús del pa d'or per fer recobriments daurats.
Va participar en la construcció de la il·luminació de l'interior de la Font del Centenari, així com també la d'alguns dels passos de Setmana Santa.
Al 1960 va contraure matrimoni amb Consuelo Martín i començà a treballar al "Bar Jauja", propietat de la seva família, situat a l'actual Rambla Nova.
Aquest va ser el primer bar de Tarragona en tenir televisió, s'hi reunien molts tarragonins per veure els primers partits de futbol.
També va tenir l'oportunitat de conversar amb diversos artistes que s'apropaven al bar per la seva proximitat al Teatre Tarragona.
Posteriorment es va dedicar al comerç al capdavant de la "Cristaleria Fausmar", feina que va compaginar amb la topografia, mentre completava d'altres estudis que no havia pogut realitzar durant el difícil temps de la postguerra.
Fou un gran amant de la pesca esportiva, va guanyar molts trofeus i va participar activament com a vocal de la " Junta de la Societat Esportiva de pescadors de canya", la qual va aconseguir inaugurar el Vedat de Pesca a l'escullera del Port de Tarragona l'any 1975.
Félix va ser un home avançat al seu temps, i va transmetre les seves ganes de viure i aprendre als seus cinc fills i cinc nets.
Tota la vida va mostrar un gran afany de coneixement, fins i tot a la seva última etapa, on va trobar una manera d'expressar el seu sentit artístic a través de les noves tecnologies, restaurant fotografies antigues i fent composicions fotogràfiques.
És important que abans de demanar cita prèvia a l'Agència de l'Habitatge comprovis si en el teu municipi tens una Oficina local d'habitatge, allà t'informaran de tots els ajuts als que pots accedir en funció de les teves necessitats.
En aquest enllaç podràs comprovar l' Oficina local d'habitatge més propera al teu municipi.
Si tens dificultats per atendre el pagament de préstecs hipotecaris, la renda mensual del lloguer i si el propietari és una entitat financera, i estàs en risc de perdre el teu habitatge habitual, contacta amb una de les Oficines d'Ofideute.
En el següent enllaç trobaràs l' Oficina d'ofideute que tens mes propera al teu municipi.
Si necessites demanar cita prèvia amb l' Agència de l'Habitatge de Catalunya, tens els següents enllaços en funció de la demarcació on visquis i de la gestió que necessitis.
Recorda que per ser atès presencialment a les seus de l'Agència, la cita prèvia és obligatòria.
Barcelona (C. Diputació, 92) | Barcelona (C. Aragó 244-248) | Girona | Lleida | Tarragona | Terres de l'Ebre
Recursos, serveis, ajuts... tot allò que l'Agència de l'Habitatge de Catalunya posa a disposició de la ciutadania.
La carta de serveis és el document pel qual l'Agència de l'Habitatge de Catalunya informa a la ciutadania sobre els serveis que presta i quins són els compromisos de compliment que adquireix respecte d'aquests serveis.
També informa sobre els drets que tenen els usuaris i les formes d'accedir a l'organització.
Activitat de compromís amb la sostenibilitat ambiental i amb la millora continua de l'activitat empresarial
És la Plataforma que es configura com un portal únic global i integrat per a la difusió de la informació de l'activitat contractual de l'Administració de la Generalitat de Catalunya i dels ens i empreses que integren el seu sector públic.
Mitjançant aquest formulari podeu exercir el dret d'accés a la informació pública que la Llei 19/2014, del 29 de desembre, de transparència, accés a la informació pública i bon govern reconeix a totes les persones, a títol individual o en nom i representació de qualsevol persona jurídica.
Estructura de l'Agència de l'Habitatge de Catalunya, de la Secretaria d'Hàbitat Urbà i Territori, i vinculació amb el Departament de Territori i Sostenibilitat.
El Programa 60/40 és un recurs econòmic que té per finalitat ajudar als casos amb valoració favorable de la Mesa de Valoració de situacions d'emergències econòmiques i socials de Catalunya, quan les administracions actuants no disposen de cap altra alternativa de reallotjament, creant un mecanisme de col·laboració entre la Generalitat i l'administració local amb l'objectiu de donar compliment a l'article 5.6 de la Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.
L'Agència de l'Habitatge de Catalunya destina una aportació econòmica a les Administracions locals, per tal que puguin arrendar un habitatge al mercat privat de lloguer, per al reallotjament de les famílies, i demanar-ne l'adhesió a l'acord de la Xarxa d'Habitatges d'Inserció Social.
A efectes de donar a conèixer el règim de contractació pública aplicable a l'Agència de l'Habitatge de Catalunya, es comunica que aquesta Agència està subjecta a la normativa d'aplicació a les Administracions Públiques, regulada entre d'altres, per la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
Plataforma electrònica de contractació pública
El Govern ha aprovat el Decret llei de mesures urgents per millorar l'accés a l'habitatge, amb l'objectiu que es converteixi en una eina estratègica per regular el mercat de l'habitatge i fer-lo més accessible, millorant l'oferta i adaptant-la a les necessitats de les persones.
Concretament, la norma persegueix un triple objectiu: combatre les situacions d'emergència residencial, augmentar el nombre d'habitatges protegits en règim de lloguer i contribuir a la moderació dels preus dels lloguers en habitatges privats.
En aquest document, trobaràs els objectius i les modificacions que la norma inclou en matèria d'habitatge i d'urbanisme.
En aquest espai trobareu el perfil de l'Agència de l'Habitatge de Catalunya a la plataforma de serveis de contractació pública, amb les dades de contacte, les adreces de presentació d'ofertes i persones de contacte, la informació de les licitacions, així com de les adjudicacions i formalitzacions dins de l'àmbit de la contractació pública.
Aquesta mateixa informació, també la podreu trobar al Perfil del contactant d'aquesta mateixa web.
A més, també us facilitem l'enllaç al cercador del Registre públic de contractes de la Generalitat de Catalunya, on podreu fer la cerca directa introduint els criteris de cerca corresponent.
Documentació complementària expedient ja iniciat
Sol·licitud de drets d'habeas data: accés, rectificació, cancel·lació/supressió, oposició, limitació i portabilitat de dades personals
Sol·licitud autorització transmissió dació en pagament d'habitatge protegit
Sol·licitud autorització d'obres
Sol·licitud canvi de nom mortis causa
Sol·licitud d'absència temporal l'habitatge
Sol·licitud d'informació d'habitatge protegit
Sol·licitud transferència bancària
Aquesta clàusula garanteix la responsabilitat social corporativa en la contractació d'obra pública i des de l'Agència es duu a terme amb el programa "Posa't a punt" que té com a finalitat la lluita contra l'exclusió social a través de processos d'inserció laboral que possibiliten la integració social i econòmica dels col•lectius més vulnerables.
L'Agència de l'Habitatge de Catalunya, sempre que el tipus d'obra ho permeti, reserva llocs de treball d'inserció amb l'objectiu de facilitar l'accés al món laboral a persones amb dificultats, en totes les obres que licita.
Aquestes reserves es cobreixen gràcies a la col•laboració amb les entitats municipals i/o altres entitats dedicades a la inserció laboral, proposant el personal amb un grau de formació professional adequat.
Aquest programa està enfocat, sobretot, a un sector molt determinat de l'economia (construcció), però no es descarta la possibilitat d'adaptar-lo a d'altres sectors, ja que el mecanisme és simple i senzill, només necessita la voluntat política d'encabir-lo en altres contractacions públiques i serveis.
La Xarxa de mediació per al lloguer social s'inclou en el Decret 75/2014, de 27 de maig, del Pla per al dret a l'habitatge té com a objectiu principal facilitar l'accés a un habitatge de lloguer digne.
La Xarxa és un sistema de mediació en el mercat immobiliari que vol augmentar l'oferta de lloguer a preus moderats i, al mateix temps, mobilitzar el parc de pisos desocupats.
S'adreça a persones i unitats de convivència amb ingressos de fins a 4 vegades l'IRSC (Indicador de renda de suficiència de Catalunya).
Es nodreix d'habitatges nous o de segona mà, que estan buits i es posen al mercat mitjançant la gestió de les borses d'habitatge.Les borses gestionen els programes socials d'habitatge en el territori i depenen dels ajuntaments, els consells comarcals i les agrupacions de municipis.
La Xarxa facilita l'equilibri entre les diverses formes de tinença d'habitatge i el manteniment sostenible del parc d'habitatges, així com la millora en les polítiques d'integració i de composició sociocultural dels municipis.
Les borses ofereixen a propietaris i a llogaters una sortida a l'oferta i la necessitat d'habitatge, amb la garantia que l'Administració pública vetlla pels seus interessos.
Capten pisos buits i els posen en lloguer a un preu per sota del de mercat, fan el seguiment de la relació contractual i aporten seguretat i professionalitat a propietaris i a llogaters.
La Xarxa posa a disposició de les borses:
En aquest apartat trobareu informació sobre les actuacions relatives als programes socials d'habitatge, que inclouen els ajuts al pagament del lloguer, les prestacions d'especial urgència, la mediació per al lloguer social, els habitatges d'inserció, així com altres actuacions socials en àrees de risc d'exclusió.
Al web de Tràmits de la Generalitat de Catalunya podeu trobar informació detallada sobre com tramitar els ajuts i prestacions per al pagament del lloguer i les prestacions econòmiques d'especial urgència.
MEDIEM ofereix als professionals de la xarxa, mitjançant una pàgina web a la què s'accedeix mitjançant usuari acreditat, notícies, articles, guies, normatives, les FAQ, i altres recursos sobre la mediació en l'àmbit de l'habitatge, així com un agenda actualitzada d'esdeveniments i cursos d'interès.
MEDIEM suma a l'experiència dels serveis de mediació, el bagatge professional i la labor formativa dels col·legis professionals implicats, així com el treball docent i la investigació de les facultats de les universitats públiques catalanes interessades en aquest àmbit.
MEDIEM facilita als seus membres un fòrum obert al debat, la possibilitat de fer consultes individualitzades i suport als serveis i a les entitats de mediació en l'àmbit de l'habitatge per tal que preguin les millors decisions a l'hora d'enfrontar les dificultats, fins a la resolució definitiva del conflicte.
Si pertanyeu a un servei de de mediació d'una administració o entitat del tercer sector podeu sol·licitar tenir accés a MEDIEM mitjançant l'adreça de correu [EMAIL].
El Govern va acordar impulsar, a través de l' Agència de l'Habitatge de Catalunya i l'Institut Català de Finances (ICF), ajuts en forma de préstecs en condicions preferents de les obres de rehabilitació dels edificis d'habitatges a Catalunya que facin les comunitats de propietaris.
Aquesta nova línia, dotada amb 100 milions d'euros, té l'objectiu d'estimular les comunitats de propietaris perquè puguin realitzar les obres de rehabilitació que estan obligades a fer en compliment de la Inspecció Tècnica de l'Edifici (ITE) i, alhora, mantenir el parc d'habitatges en condicions òptimes.
L' import mínim de finançament és de 30.000 euros per comunitat i amb un màxim de 20.000 euros per habitatg e.
Trobaràs tota la informació referent a la sol·licitud i la documentació a presentar en aquest enllaç.
Recorda que la documentació referent a l' Agència de l'Habitatge de Catalunya l'hauràs de presentar a https://icf.agenciahabitatge.gencat.cat/, en la que podràs accedir amb el codi de sol·licitud i el teu CIF/NIF.
Consta és un registre d'empreses de la construcció impulsat per la Fundació Privada per a l'Ordenació del Sector de la Construcció a Catalunya.
Els promotors d'aquesta iniciativa i integrants d'aquesta fundació sense ànim de lucre són el Gremi de Constructors d'Obres de Barcelona i Comarques i la Cambra Oficial de Contractistes d'Obres de Catalunya.
Ambdues institucions agrupen les empreses dedicades a la construcció, reforma, manteniment i rehabilitació d'habitatges a Catalunya.
Aquestes empreses tenen en comú la voluntat de ser reconegudes en el mercat per fer bé la seva feina i assumir les responsabilitats en matèria tècnica, civil, fiscal i laboral.
És a dir, per la seva professionalitat.
El segell Consta està gestionat per un òrgan de certificació externa, APPLUS, responsable d'acreditar i validar a totes les empreses que desitgin tenir-lo.
Consta té per objectiu donar visibilitat a aquelles empreses i autònoms que fan una aposta clara per valors com la formació del personal, qualitat, atenció al client, transparència, responsabilitat, la prevenció de riscos o l'atenció diligent de tot tipus de queixes o reclamacions realitzades pels clients.
Compta amb l'aval de la Generalitat de Catalunya i amb el compromís de difusió de la Secretaria de l'Agenda Urbana i Territori i de l'Agència de l'Habitatge de Catalunya.
L'Ajuntament de Barcelona accepta el certificat Consta com un mitjà d'acreditació de la solvència de les empreses.
El Govern de la Generalitat, a través de l'Agència de l'Habitatge de Catalunya, ha posat en marxa una campanya d'informació i sensibilització adreçada als propietaris dels 68.000 edificis que van ser construïts abans de l'any 1960 i que ja fa mesos estan obligats a presentar la Inspecció tècnica de l'edifici (ITE), i encara no ho han fet.
En aquest apartat trobareu tota la informació relacionada amb aquesta campanya; la informació més rellevant de l'inici de la campanya, les preguntes freqüents sobre la inspecció, el model del carta adreçat a les comunitats de propietaris, material audiovisual i l'accés directe al tràmit.
En aquest apartat trobareu informació sobre les actuacions relatives al foment de la rehabilitació dels edificis d'habitatges en els seus diferents àmbits: les línies d'ajuts disponibles, la qualitat tècnica de l'edificació (inspeccions tècniques d'edificis, cèdules d'habitabilitat, materials i sistemes constructius) i el compliment de la responsabilitat social corporativa en la contractació d'obra pública per mitjà de la clàusula d'inserció laboral.
Al web de Tràmits de la Generalitat de Catalunya podeu trobar informació detallada sobre com tramitar la cèdula d'habitabilitat, els ajuts a la rehabilitació d'edificis d'habitatges i l'interior d'habitatges, així com de les inspeccions tècniques d'edificis i de les acreditacions dels laboratoris d'assaig per al control de la qualitat de l'edificació.
El Registre d'Agents Immobiliaris de Catalunya és de caràcter obligatori i té com a objectiu afavorir la transparència i garantir la protecció de les persones usuàries en matèria d'habitatge.
Garanteix a la ciutadania que l'agent immobiliari està capacitat per donar un servei eficient i de qualitat, ja que certifica que té la formació acadèmica adequada, l'experiència en l'àmbit en què es desenvolupa i solvència econòmica.
El Registre d'agents immobiliaris té la base jurídica en la Llei 18/2007 del dret a l'habitatge i en el Decret 12/2010, pel qual es regulen els requisits per exercir l'activitat d'agent immobiliari i es crea el Registre d'Agents Immobiliaris de Catalunya.
A les persones físiques o jurídiques que vulguin exercir d'Agents Immobilaris establerts a Catalunya s'hauran d' inscriure en el Registre.
L'índex de referència de preus de lloguer és un indicador de consulta pública amb caràcter informatiu que permet conèixer una estimació del preu mitjà del metre quadrat de lloguer d'un habitatge ubicat en una zona i amb unes característiques definides per qui fa la consulta, a l'hora que orienta sobre el preu mínim i el preu màxim que aquest mateix habitatge pot arribar a tenir.
L' Institut Català de Finances (ICF) i l' Agència de l'Habitatge de Catalunya (AHC) destinaran 250 milions d'euros a l'habitatge social, en línia amb els objectius estratègics del Govern de la Generalitat d'incrementar el parc de lloguer social, millorar les vies d'accés a l'habitatge amb la construcció i rehabilitació del parc ja construït, i de millorar la resposta davant les situacions d'emergències.
Aquest apartat detalla els objectius, destinataris i les característiques d'aquestes dues línies de crèdit per promoure i construir habitatge destinat al lloguer social.
El Govern de la Generalitat ha resolt ampliar fins el mes de juny la moratòria en el pagament de les quotes de lloguer i amortització del parc d'habitatges, locals comercials i places d'aparcament gestionat per l'Agència de l'Habitatge de Catalnya, essent d'aplicació, amb caràcter general, a 3 mensualitats, d'abril a juny de 2020, ambdós inclosos.
Tanmateix ha aprovat una moratòria extraordinària de 3 mesos més -de juliol a setembre de 2020, ambdós inclosos- per a les famílies que ho sol·licitin i que es trobin incloses dins dels supòsits de vulnerabilitat econòmica previstos a l'article 5 del Reial Decret-llei 11/2020, de 31 de març, pel qual s'adopten mesures urgents complementàries en l'ambit social i econòmic per fer front a la Covid-19.
Podran acollir-se a la moratòria extraordinària les persones que:
En aquests supòsits, caldrà presentar telemàticament, abans del proper 19 de juny d'enguany, la sol·licitud i declaració responsable habilitada en el següent enllaç ( http://agenciahabitatge.gencat.cat/moratoriaextraordinaria ).
En el termini d'un mes a partir de la finalització de l'estat d'alarma, caldrà acreditar documentalment la concurrència de les circumstàncies de vulnerabilitat econòmica declarades, aportant la documentació justificativa assenyalada a l'article 6 RDL 11/2020 -indicada a la sol·licitud- a qualsevol de les seus de l'Agència o a l'Oficina Local d'Habitatge més propera al vostre domicili.
Les rendes no satisfetes mentre duri la moratòria es facturaran de la forma següent:
Per a qualsevol aclariment o consulta podeu trucar al telèfon gratuït 900 922 841, de 9:00 a 14:00 hores
Primer.- Les sol·licituds de cèdules d'habitabilitat de primera ocupació pels habitatges de nova construcció i per als habitatges nous procedents d'una intervenció de rehabilitació o gran rehabilitació d'edificis existents es tramitaran d'acord amb el procediment següent:
Segon.- De conformitat amb l'article 28, apartat 7, de la Llei 39/2015, d'1 d'octubre, de Procediment Administratiu Comú de les Administracions Públiques, els sol·licitants es responsabilitzen de la veracitat dels documents aportats juntament amb la sol·licitud.
Tercer.- Aquesta resolució té efectes des de la data de la seva signatura i fins que finalitzi la situació d'excepcionalitat produïda pel COVID-19.
Annex: Resolució sobre la tramitació de cèdules d'habitabilitat de primera ocupació amb caràcter extraordinari durant els efectes del l'estat alarma i confinament pel Covid19.
Atesa l'entrada en vigor del Reial Decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel COVID-19, i en virtut del previst a la seva Disposició Addicional Tercera i Quarta, per les quals es suspenen els terminis dels procediments administratius i de prescripció i caducitat.
L'Agència de l'Habitatge de Catalunya comunica el següent:
A l'hora de realitzar les tasques habituals de neteja dels espais comuns, poseu especial atenció en efectuar la neteja i desinfecció́ de totes aquelles superfícies de contacte habitual amb les mans, com poden ser portes, intèrfons, bústies, baranes, etc. amb un desinfectant.
Igualment us recomanem les mesures de protecció necessàries com que us renteu les mans amb freqüència, que utilitzeu guants i mascaretes...
El virus s'inactiva als 5 minuts d'haver entrat en contacte amb desinfectants normalment utilitzats pel públic.
En general es recomana l'ús de lleixiu o una solució́ d'hipoclorit sòdic que contingui 1000 ppm. de clor actiu (dilució́ 1.50 d'un lleixiu amb concentració́ 40-50 gr/litre preparada recentment).
És important que el personal de neteja de la vostra escala utilitzi l'equip de protecció individual adequat.
També dins l'edifici s'ha de mantenir la distància de seguretat entre les persones (mínim un metre).
Utilitzeu l'ascensor només quan sigui imprescindible, si és necessari l'ús de l'ascensor, és important que només ho faci un usuari (per impossibilitat de mantenir la distancia de seguretat) i que es premi el botó de destinació amb el dit protegit.
Us recordem la prohibició d'utilitzar les zones comunes que no siguin imprescindibles pel pas obligatori.
Als espais clausurats només hi podran accedir el personal de neteja i manteniment.
El personal al servei de l'edifici haurà d'observar les mesures de protecció necessàries (rentat de mans freqüent, ús de guants, màscares...) especialment en les zones més sensibles (poms de les portes, botoneres dels ascensors, porters automàtics, passamans etc.)
Totes les reunions de comunitat s'han d'ajornar.
Si es demana menjar o d'altres serveis a domicili, en manipular bitllets i monedes cal tenir especial cura en rentar-se les mans abans i després del pagament, de manera immediata.
El millor antisèptic és l'aigua amb sabó, recomanable en àrees domèstiques.
Si es toca o acaricia una mascota d'un veí, cal tenir cura de rentar-se immediatament les mans, encara que no estigui definida la transmissió dels animals.
Depèn de tu, depèn de tots i totes